พสกนิกรทุกหมู่เหล่าทั่วประเทศ ร่วมจัดกิจกรรมเฉลิมพระเกียรติ ในหลวง
ประชาชนจังหวัดกำแพงเพชรร่วมกันทำบุญตักบาตรพระสงฆ์ 85 รูป เนื่องในวันเฉลิมพระชนมพรรษา พระบาทสมเด็จพระเจ้าอยู่หัว 5 ธันวาคม บริเวณลานอนุรักษ์วัฒนธรรมไทย สิริจิตอุทยานริมแม่น้ำปิง รวมทั้งยังร่วมกันลงนามถวายพระพร เช่นเดียวกับประชาชนและข้าราชการทุกหมู่เหล่าในจังหวัดพิจิตร น่าน พิษณุโลก นครสวรรค์ พะเยา และจังหวัดเชียงราย ร่วมทำบุญตักบาตร ถวายเป็นพระราชกุศลแด่พระบาทสมเด็จพระเจ้าอยู่หัว เนื่องในวันพ่อแห่งชาติ พร้อมขอให้พระองค์มีพระพลานามัยสมบูรณ์แข็งแรง อยู่เป็นมิ่งขวัญของประชาชนชาวไทยส่วนประชาชนในภาคตะวันออกเฉียงเหนือ เช่นที่จังหวัดนครราชสีมา บุรีรัมย์ และ จังหวัดศรีสะเกษ ร่วมกันทำบุญตักบาตรข้าวสารอาหารแห้ง เพื่อถวายเป็นพระราชกุศล เนื่องในวโรกาสมหามงคล 5 ธันวามหาราช ขณะที่ประชาชนที่จังหวัดหนองบัวลำภูหลายพันคน ร่วมปฏิบัติธรรมเฉลิมพระเกียรติ ตามโครงการสายธารน้ำใจ โดยเริ่มปฏิบัติธรรมสวดพระพุทธมนต์เย็น สลับกับการแสดงธรรม และสวดอิติปิโส 85 จบ ตั้งแต่ช่วงเย็นวันที่ 4 ธันวาคม จนถึงเช้าวันที่ 5 ธันวาคมส่วนกลุ่มนักปั่นจักรยานจากรัฐเปอร์ลิสประเทศมาเลเซีย พร้อมด้วยกลุ่มนักปั่นจักยานในจังหวัดสตูล ร่วมกิจกรรมปั่นจักยาน 2 แผ่นดินไทย - มาเลเซีย เพื่อเทิดพระเกียรติพระบาทสมเด็จพระเจ้าอยู่หัว ในวโรกาสทรงเจริญพระชนมายุครบ 84 พรรษาพระเกจิอาจารย์ชื่อดังภาคใต้พร้อมคณะสงฆ์จังหวัดสงขลา ร่วมกันสวดเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัว ณ สถานที่ก่อสร้างพุทธมณฑลจังหวัดสงขลา เช่นเดียวกับประชาชนในจังหวัดนครปฐม สระบุรี พัทยา และอีกหลายจังหวัด ร่วมจัดกิจกรรมเทิดพระเกียรติ 5 ธันวามหาราช ที่บริเวณลานหน้าศาลากลางจังหวัด
 ประชาชนทุกหมู่เหล่า ร่วมกันจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในวันพ่อแห่งชาติ
5ธันวาฯ,พระบาทสมเด็จพระเจ้าอยู่หัว,พสกนิกร,วันพ่อแห่งชาติ,วันเฉลิมพระชนมพรรษา,ในหลวง